turjo4nis/wikipedia-bn-dump-20250701 huggingface dataset:
শান্তিচিত্রা

শান্তিচিত্রা (জন্ম ২৪শে এপ্রিল ১৯৭৮) একজন ভারতীয় শিক্ষাবিদ এবং লেখক। তিনি তাঁর ২০১৬ সালের উপন্যাস, দ্য ফ্র্যাক্টালসের জন্য পরিচিত। এট ২০১৮ সালে নোশনপ্রেস দ্বারা পুনঃপ্রকাশিত হয়েছিল। তাঁর দ্বিতীয় উপন্যাস 'লোনলি ম্যারেজেস'ও ২০১৮ সালে প্রকাশিত হয়েছিল। এটি উপন্যাসের ধারায় তাঁর জন্য একটি বিশেষ স্থান চিহ্নিত করেছে। উপন্যাস লেখার পাশাপাশি তিনি সংবাদপত্র এবং পত্রিকার জন্য অসংখ্য ছোট গল্প লিখেছেন এবং বিভিন্ন সাহিত্য এবং অন্যান্য সমালোচনামূলক ক্ষেত্র- যেমন ঘটনাবিদ্যা এবং অস্তিত্ববাদের উপর গবেষণাপত্র প্রকাশ করেছেন।

২০১২ সাল থেকে তিনি চেন্নাইয়ের এসআরএম বিশ্ববিদ্যালয়ের ইংরেজি বিভাগের প্রধান।

প্রাথমিক জীবন এবং শিক্ষা 
শান্তিচিত্রার জন্ম চেন্নাইয়ের একজন প্রাক্তন রিসার্চ অ্যান্ড অ্যানালাইসিস উইং (র) -এর প্রতিনিধির ঘরে। তাঁর বাবার চাকরির সুবাদে, তিনি নিজের শৈশবের একটি অংশ নাগাল্যাণ্ডে কাটিয়েছেন এবং তারপর তাঁকে দিল্লিতে নিয়ে আসা হয়। সেখানে তিনি বিদ্যালয় শিক্ষা শেষ করেন। ভারতের বিভিন্ন অঞ্চলে ভ্রমণ করার পর, সংস্কৃতি এবং মনোবিজ্ঞানে তাঁর আগ্রহ প্রকাশ পায়। তিনি চেন্নাইতে ফিরে আসেন এবং উচ্চ শিক্ষায় কর্মজীবন শুরু করেন। ২০০২ সালে হোলি ক্রস ভারতীদাসন বিশ্ববিদ্যালয় থেকে সাহিত্যে স্নাতকোত্তর যোগ্যতা অর্জনের পর তিনি কাউন্সেলিং এবং সাইকোথেরাপি অধ্যয়ন করার সিদ্ধান্ত নেন।

তিনি ২০১১ সালে ভারতীদাসন বিশ্ববিদ্যালয়ের বিশপ হেবার কলেজে ইংরেজি সাহিত্যে ডক্টরেট সম্পন্ন করেন।

ব্যক্তিগত জীবন 
শান্তিচিত্রা তামিল চলচ্চিত্র অভিনেতা করুণাকরণের বোন।

পেশাগত জীবন 
কথাসাহিত্যে হাত দেওয়ার আগে শান্তিচিত্রা বেশ কয়েক বছর সাহিত্যের শিক্ষক হিসাবে কাজ করেছিলেন। তিনি ২০১২ সালের আগস্ট মাস থেকে এসআরএম ইনস্টিটিউট অফ সায়েন্স অ্যাণ্ড টেকনোলজিতে ইংরেজি বিভাগের প্রধানের পদে দায়িত্ব পালন করছেন।

অর্জন 
তিনি এম.ফিলে প্রথম স্থান অধিকারী হন, বিশপ হেবার কলেজে।

তথ্যসূত্র 

চেন্নাইয়ের লেখক
ভারতীয় নারী ঔপন্যাসিক
জীবিত ব্যক্তি
১৯৭৮-এ জন্ম
হুলিও ওলার্তিকোয়েচেয়া

হুলিও হোর্হে ওলার্তিকোয়েচেয়া (জন্ম ১৮ই অক্টোবর ১৯৫৮) আর্জেন্টিনার একজন প্রাক্তন ফুটবলার যিনি একজন রক্ষণভাগের খেলোয়াড় হিসেবে খেলতেন। আন্তর্জাতিক পর্যায়ে তিনি ১৯৮৬ এবং ১৯৯০ বিশ্বকাপে আর্জেন্টিনার প্রতিনিধিত্ব করেছিলেন ও টুর্নামেন্টের প্রাক্তন সংস্করণ জিতেছিলেন। তিনি ১৯৮৬ বিশ্বকাপে দিয়েগো ম্যারাডোনার সাথে একটি শয়নকক্ষ ভাগাভাগি করেছিলেন।

তথ্যসূত্র

বহিঃসংযোগ 

 
  
 

১৯৫৮-এ জন্ম
লিগ ১-এর খেলোয়াড়
আর্জেন্টিনীয় প্রথম বিভাগের খেলোয়াড়
জীবিত ব্যক্তি
আর্জেন্টিনার আন্তর্জাতিক ফুটবলার
১৯৮৭ কোপা আমেরিকার খেলোয়াড়
১৯৮৩ কোপা আমেরিকার খেলোয়াড়
১৯৯০ ফিফা বিশ্বকাপের খেলোয়াড়
১৯৮৬ ফিফা বিশ্বকাপের খেলোয়াড়
১৯৮২ ফিফা বিশ্বকাপের খেলোয়াড়
আর্জেন্টিনীয় ফুটবল ম্যানেজার
ফুটবল ক্লাব নাঁতের খেলোয়াড়
বোকা জুনিয়র্সের খেলোয়াড়
ক্লাব আতলেতিকো রিভার প্লেতের ফুটবলার
আর্জেন্তিনোস জুনিয়র্সের খেলোয়াড়
আর্জেন্টিনীয় পুরুষ ফুটবলার
ফ্রান্সে আর্জেন্টিনীয় প্রবাসী ক্রীড়াবিদ
আর্জেন্টিনার মহিলা জাতীয় ফুটবল দলের ম্যানেজার
আর্জেন্টিনীয় প্রবাসী পুরুষ ফুটবলার
ফিফা বিশ্বকাপ জয়ী খেলোয়াড়
ফ্রান্সের প্রবাসী পুরুষ ফুটবলার
পুরুষ ফুটবল রক্ষণভাগের খেলোয়াড়
বুয়েনস আইরেস প্রদেশের ফুটবলার
রেসিং ক্লাব আভেয়ানেদার খেলোয়াড়
ফিফা বিশ্বকাপ বিজয়ী খেলোয়াড়
মেলানি সিলগার্দো

মেলানি সিলগার্দো (জন্ম ১৯৫৬) একজন ভারতীয় কবি এবং গোয়ান বংশোদ্ভূত সম্পাদক, যিনি বর্তমানে লন্ডনে বসবাস করেন।

জীবনী 
মেলানি সিলগার্দো মহারাষ্ট্রের বোম্বেতে বড় হয়ে উঠেছেন। তাঁর পিতামাতা হলেন গোয়ান ক্যাথলিক। তিনি ইউনিস ডি সুজার অধীনে অধ্যয়ন করেন এবং ১৯৭০-এর দশকে ভারতের অন্যতম প্রধান ইংরেজি ভাষার কবি হয়ে ওঠেন। সহকবি সন্তান রড্রিগেস এবং রাউল ডি'গামা রোজ -এর সাথে, তিনি নিউগ্রাউণ্ড কোঅপারেটিভ প্রতিষ্ঠা করেন। এই প্রতিষ্ঠান থেকে তাঁদের লেখা প্রকাশ হয়েছে। লন্ডনে অধ্যয়নকালে, ১৯৮৫ সালে, তিনি স্কাইস অফ ডিজাইন প্রকাশ করেন। এটি এশিয়া বিভাগে সেরা প্রথম বই কমনওয়েলথ কবিতা পুরস্কার জিতেছিল। ১৯৯০-এর দশকের মাঝামাঝি পর্যন্ত, তিনি নারীবাদী ভিরাগো প্রেসে কাজ করেছিলেন, এরপর তিনি সৃজনশীল লেখা এবং শিক্ষাদানের দিকে ফিরে যান।

শিক্ষা 
মেলানি সিলগার্দো ১৯৫৬ সালে বোম্বেতে জন্মগ্রহণ করেন, তিনি শহরের সেন্ট জেভিয়ার্স কলেজে ইংরেজি অধ্যয়ন করেন, ১৯৭৬ সালে স্নাতক হন। তিনি ১৯৭৮ সালে মুম্বাই বিশ্ববিদ্যালয় থেকে ইংরেজি সাহিত্যে এমএ ডিগ্রি অর্জন করেন।

কাজ 
মেলানি সিলগার্দোর প্রথম কাজ থ্রি পোয়েটস : মেলানি সেলগার্দো, রাউল ডি'গামা রোজ, সন্তান রড্রিগেস (১৯৭৮) - এটি একটি কবিতা সংকলনের প্রথম খণ্ড, যেটি নিউগ্রাউণ্ড কোঅপারেটিভ থেকে প্রকাশিত হয়েছিল। ১৯৮৫ সালে, লন্ডন কলেজ অফ প্রিন্টিং- এ অধ্যয়নকালে, তিনি কবিতার দ্বিতীয় সংকলন, স্কাইস অফ ডিজাইন প্রকাশ করেন, যা সেরা প্রথম বই কমনওয়েলথ কবিতা পুরস্কারের অধীনে এশিয়ান পুরস্কার জিতেছিল। ১৯৮০-এর দশকের শেষ থেকে ১৯৯০-এর দশকের মাঝামাঝি পর্যন্ত, তিনি নারীবাদী ভিরাগো প্রেসের কমিশনিং সম্পাদক হিসাবে কাজ করেছিলেন। সেখানে তিনি কৃষ্ণাঙ্গ ক্রেতাদের সাথে পরামর্শ করেছিলেন এবং ওপেনিং দ্য গেটস (১৯৮০) এ ইংরেজি ভাষার লেখায় আরব মহিলাদের অবদানের একটি বড় সংগ্রহ তৈরি করেছিলেন। ২০১২ সালে, ডি সুজার সাথে, তিনি দিজ মাই ওয়ার্ডস: দ্য পেঙ্গুইন বুক অফ ইণ্ডিয়ান পোয়েট্রি সম্পাদনা করেন। যদিও তিনি আর কোনো কবিতা প্রকাশ করেননি, তবুও তিনি নারীর কবিতার সমর্থনে গুরুত্বপূর্ণ ভূমিকা পালন করেছেন বলে মনে করা হয়। তাঁর ভূমিকা শুধুমাত্র তাঁর নিজের কাজের জন্য নয়, তিনি নারীদের লেখার প্রতি যে আগ্রহের জন্য নিবেদিত হয়েছেন তার জন্য।

মেলানি সিলগার্দো যদিও ইউনিস ডি সুজার পদাঙ্ক অনুসরণ করেছেন, কিন্তু তাঁর কবিতাগুলি অনেক বেশি হিংস্র, যেমনটি তার "বোম্বে" কবিতায় দেখা যায়। এই কবিতায় শহরের উন্নয়নকে আক্রমণ করা হয়েছে। ডি সুজা নিজেই দেখতে পান যে সিলগার্দোর কবিতাগুলি "গভীরভাবে আবেগপ্রবণ কিন্তু কখনোই মর্মস্পর্শী নয়"।

আরও দেখুন 

 ভারতীয় লেখকদের তালিকা

তথ্যসূত্র 

জীবিত ব্যক্তি
সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী
মহারাষ্ট্রের কবি
২০শ শতাব্দীর ভারতীয় লেখিকা
ভারতীয় সম্পাদক
ভারতীয় নারী কবি
২০শ শতাব্দীর ভারতীয় কবি
মুম্বইয়ের লেখক
১৯৫৬-এ জন্ম
মার্টিনিভকা গুপ্তধন

মার্টিনিভকা গুপ্তধন () হলো ১১৬টি রুপোর সামগ্রী সমন্বিত একটি প্রত্নতাত্ত্বিক গুপ্তধনের ভাণ্ডার। এগুলির সমগ্র ওজন প্রায় ৩.৩ কিলোগ্রাম। এই গুপ্তধনটি ১৯০৯ সালে ইউক্রেনের চেরকাসি ওব্লাস্টের মার্টিনিভকা গ্রামে প্রত্নতাত্ত্বিক খনন কার্যের সময় পাওয়া যায়। গুপ্তধনটি বর্তমানে ইউক্রেনের কিয়েভের ন্যাশনাল হিস্টোরিক্যাল মিউজিয়াম অর্থাৎ ইউক্রেনের জাতীয় ঐতিহাসিক জাদুঘর এবং লন্ডনের ব্রিটিশ মিউজিয়ামে সংরক্ষিত আছে। এই প্রত্নতাত্ত্বিক সামগ্রীগুলি আনুমানিক খ্রিস্টীয় ৬ষ্ঠ-৭ম শতাব্দীর বলে অনুমান করা হয়।

উৎপত্তি 
ইতিহাসবিদরা সংস্কৃতির দৃষ্টিভঙ্গি থেকে এই গুপ্তধনেটি নিয়ে বিভিন্ন ধরনের তত্ত্ব তুলে ধরেছেন। তবে সবচেয়ে জনপ্রিয় অনুমানটি হলো, অনেকে মনে করেন মার্টিনিভকা গুপ্তধনটি পেনকোভকা সংস্কৃতির সাথে সংযুক্ত। পেনকোভকা সংস্কৃতি হলো ইউক্রেন, মলদোভা এবং রোমানিয়ার অঞ্চল জুড়ে একটি প্রত্নতাত্ত্বিক সংস্কৃতি।

বর্ণনা 
এই গুপ্তধনের ভাণ্ডারটিতে নৃত্যরত পুরুষদের চারটি নৃতাত্ত্বিক রুপোর মূর্তিও রয়েছে। ইউক্রেনীয় সংবাদপত্রগুলিতে কখনও কখনও এই মূর্তিগুলির অস্বাভাবিক চেহারার জন্য মূর্তিগুলিকে 'এলিয়েন' হিসাবে উল্লেখ করা হয়েছে। এলিয়েন বলতে বোঝায় ভিনগ্রহী প্রাণী যাদের উদ্ভব এই পৃথিবীতে হয়নি বরং পৃথিবীর বাইরে মহাবিশ্বের অন্য কোথাও হয়েছে। কিছু মানুষ বিশ্বাস করেন যে বিশ্বের বাইরে প্রাণের অস্তিত্ব আছে। সেই বিশ্বাস থেকেই 'এলিয়েন' শব্দটি এসেছে। মার্টিনিভকা গুপ্তধন থেকে পাওয়া মূর্তিগুলির মধ্যে পাঁচটি প্রাণীর মূর্তি, তিনটি ফিবুলাস, একটি হেড ব্রোচ, ছয়টি আর্মলেট,  কানের দুল, গলার রিং, বকলেস, বেল্ট-ফিটিংস, ঘোড়ার নাল প্রভৃতি রয়েছে। মূর্তিগুলির শৈলীকে কখনও কখনও হুন, বুলগার বা আভার দ্বারা প্রভাবিত হয়েছে বলে মনে করা হয়।

তথ্যসূত্র

গ্রন্থপঞ্জি 
 লিও ক্লেইন Пляшущие человечки Конан-Дойля на Руси // Троицкий вариант — Наука. নং 99. সি. ১৪।
 Корзухина Г. Ф. Клады и случайные находки вещей круга «Древностей антов» в Среднем Поднепровье. Каталог памятников // МАИЭТ. Вып. V. Симферополь, ১৯৯৬, সি, ৩৫২—৪২৫, ৫২৫—৭০৫।
 বরিস রাইবাকভ Древние русы // Советская археология. টি. XVII, ১৯৫৩, সি. ৭৬-৮৯।

ইউক্রেনের গুপ্তধন
ব্রিটিশ জাদুঘরে মধ্যযুগীয় ইউরোপীয় বস্তু
মধ্যযুগীয় ইউরোপীয় ধাতবকাজ করা বস্তু
মুসলিম নারী অধিকার দিবস

মুসলিম নারী (বিবাহের অধিকার সুরক্ষা) আইন, ২০১৯ যেটি ভারতে তিন তালাক প্রথাকে নিষিদ্ধ করে তা কার্যকর করার জন্য ১লা আগস্ট সারা দেশে মুসলিম নারী অধিকার দিবস পালন করা হয়। 

তিন তালাককে ফৌজদারি অপরাধ হিসাবে শ্রেণীবদ্ধ করার আইনটি ১লা আগস্ট ২০১৯  থেকে কার্যকর হয়েছিল। তিন তালাক প্রথা নিষিদ্ধ ছিল এবং মুসলিম দম্পতিদের ভারতীয় দণ্ডবিধি অনুযায়ী বিবাহবিচ্ছেদ করা বাধ্যতামূলক ছিল, শরিয়া আইন নয়। ২০২০ সালের ১লা আগস্ট সারা দেশে প্রথম মুসলিম নারী অধিকার দিবস পালিত হয়। 

সংখ্যালঘু বিষয়ক মন্ত্রী মুখতার আব্বাস নকভি বলেছেন যে সরকারের লক্ষ্য দেশের মুসলিম মহিলাদের "আত্মনির্ভরতা, আত্মসম্মান এবং আত্মবিশ্বাস" উদযাপন করা এবং তাদের সাংবিধানিক, মৌলিক এবং গণতান্ত্রিক অধিকার রক্ষা করা।

ভারতে তিন তালাক 
২০১৯ সালের আগস্টে ভারতীয় সুপ্রিমকোর্টে তাৎক্ষনিকভাবে ১০০টি তিন তালাক মামলার কারণে বিজেপি সরকার এই বিল পাশ করে। ২৮ ডিসেম্বর, ২০১৭-তে লোকসভা মুসলিম নারী (বিয়ে সংক্রান্ত অধিকার সুরক্ষা) বিল, ২০১৭ পাশ করে। এই বিলটি তাৎক্ষণিক তিন তালাককে (তালাক ই বিদাত) তা যে কোন ভাবেই হোক না কেন- মুখে বলে, লিখে বা যেকোন ইলেক্ট্রনিক মিডিয়ায়, যেমন ই-মেইল, ক্ষুদেবার্তা এবং বার্তাবাহককে অবৈধ ঘোষণা করেছে এবং বরের জন্য তিন বছর পর্যন্ত কারারুদ্ধের বিধান রেখেছে। আরজেডি, আইমিম, বিজেডি, এআইএডিএমকে এবং আইইউএমএল-এর মন্ত্রিপরিষদ বিলটিকে বিবেকহীন প্রকৃতির এবং ভ্রান্ত ধারণা হিসেবে আখ্যায়িত করে এর বিরোধিতা করে যখন লোকসভায় আইনমত্রী রবি শঙ্কর প্রসাদ এর নেতৃত্বে কংগ্রেস বিলটিকে সমর্থন করে। লোকসভায় ১৯ বার বিলটিকে সংশোধন করা হলেও শেষমেষ তা বাতিল করা হয়।

সুপ্রিম কোর্টের রায় 
ভারতের সুপ্রীম কোর্ট, "তিন তালাক"কে অসাংবিধানিক ঘোষণা করেছেন। ভারতে মোদি সরকারকে মুসলমান সম্প্রদায়ের বিয়ে ও বিবাহবিচ্ছেদ পরিচালনার আইন প্রণয়ন করতে বলেছে। ২২ আগস্ট ২০১৭ তারিখে ভারতে এই তথ্য প্রকাশিত হয়েছিল। ২8 ডিসেম্বার ২০১৭-এ, সুপ্রিম কোর্ট এই আদেশ দেয় এবং ভারতে তাৎক্ষনিক তিন তালাকের একাধিক মামলা উদ্ধৃত করে।

 ভারতে মুসলিম নারীরা  আদালতের বাইরেও তাদের বিবাহ বিচ্ছেদের দাবি পেশ করতে পারেন, ভারতের কেরালা হাইকোর্ট এমন  অধিকার দেয়। ভারতে এ নিয়ে পুরনো একটি রায় ছিলো যাতে উল্লেখ করা আছে, দেশটির  মুসলিম গৃহবধূরা শুধুমাত্র আদালতের  মাধ্যমেই স্বামীকে তালাক দিতে পারবে।

মুসলিম নারীদের অধিকার আন্দোলনের সঙ্গে নারীবাদী অনেক সংগঠন এই রায়কে স্বাগত জানায়।  তাদের মতামত মুসলিম বিবাহিত নারীরা এ সিদ্ধান্তে  গুরুত্বপূর্ণ পারিবারিক ও সামাজিক অধিকার পেয়েছে।  ভারতীয় মুসলীম লীগ নেতাদের বরাতে  বিবিসি জানায়,  আদারতের এই রায় মুসলিম দেওয়ানি তথা শরীয়া আইনে অবাঞ্ছিত হস্তক্ষেপ।  ১৯৭২ সালে কেরালা হাইকোর্টে রায় দিয়েছিল কোনও পরিস্থিতিতেই একটি মুসলিম বিবাহ শুধু স্ত্রী চাইলেই ভেঙে দেওয়া যাবে না।

তথ্যসূত্র 

আগস্ট উদ্‌যাপন
ভারতের সরকারি ছুটির দিন
ভারতীয় বিবাহ আইন
২০২১-এ ভারতে প্রতিষ্ঠিত
নরেন্দ্র মোদী প্রশাসন
ভারতে মুসলিম রাজনীতি
নারী অধিকারের আইন
ভারতে নারী অধিকার
ভারতে ইসলাম
কামরূপী লোকগীত

কামরূপী লোকগীত হল লোকসংগীতের জনপ্রিয় রূপ যা কামরূপী জনগোষ্টীর চিন্তা ও আবেগ প্রকাশ করে। গানগুলি প্রাচীন কামরূপ থেকে উদ্ভুত। কামরূপী লোকগীতের ভাষা হল অসমীয়া ভাষার বিভিন্ন উপভাষা এবং পূর্বরূপ, যার মধ্যে রয়েছে আদি অসমীয়া, কামরূপী উপভাষা এবং প্রমিত অসমিয়া।

আসামের তিনটি প্রধান লোকগীতির ধারা - গোলাপরিয়া, ওজাপালির পাশাপাশি কামরূপী লোকগীত অন্যতম।  এটি সাধারণত আসামের বিভিন্ন গ্রামীণ উপজাতিদের লোকগীত।

ইতিহাস
এই গানগুলি কামরূপ অঞ্চলের লোকেরা অনাদিকাল থেকে গেয়ে আসছে। এর পাশাপাশি প্রাত্যহিক কর্মকাণ্ডের সাথে যুক্ত গীতের বিভিন্ন ধারাও জনপ্রিয়। যেমন- বিয়ের গান, নাও খেলার (নৌকা বাইচ) গীত, মহা খেদা (মশা তাড়ানো) গীত, শিশুদের খেলার গীত, মাছ ধরার গীত, ঘুম পাড়ানোর গান এবং ফসল কাটার উত্সব গীত। গানগুলি বৈষ্ণব গানের এক শ্রেণীর দ্বারা যথেষ্ট প্রভাবিত এবং সাহিত্যিক এবং সঙ্গীত গুণে সর্বোচ্চ পরিশীলিত ও পরিমার্জিত; যদিও কামরূপী লোকগীতের নম্র দোলারা এবং খঞ্জরি ধারায় দারুণ জটিলতা আছে। কামরূপী লোকগীত বিভিন্ন বাদ্যযন্ত্রের ব্যবহারে সমৃদ্ধ।

আরও দেখুন
 ভারতীয় লোক সঙ্গীত
 ভারতীয় শাস্ত্রীয় সঙ্গীত
 কামরূপী উপভাষা
 কামরূপী প্রাকৃত

তথ্যসূত্র

আসামের সঙ্গীত
ভারতীয় লোকসঙ্গীত
কামরূপী সংস্কৃতি
অসমীয়া লোকসাহিত্য
বৃন্দা সিং

বৃন্দা সিং () একজন ভারতীয় লেখক। তাঁর লেখা - মার্কি গার্ল এবং ৫ মিনিটস - এই দুটি বইই মহিলাদের উপর মনোনিবেশ করা আখ্যানের ওপর ভিত্তি করে লেখা। বৃন্দা সিং তাঁর প্রথম বই হিসেবে মার্কি গার্ল প্রকাশ করেন। তিনি পরে ৫ মিনিটস প্রকাশ করেন, তাঁর এই দ্বিতীয় বইটি একটি আবেগপ্রবণ রোমাঞ্চকর গল্প।

প্রাপ্তি 
টাইমস অফ ইন্ডিয়া তাঁর বইয়ের সমালোচনা করে লিখেছে:সম্ভবত বইটিতে উপস্থাপিত ধারণাগুলি সম্পূর্ণ ভিন্ন; দুর্বল প্রদর্শনের কারণে তাদের ধাক্কার একটি অংশ হারিয়ে গেছে। পাঠককে কোন সতর্কতা বাণী না দিয়ে সরাসরি ব্যথার উপাদানগুলির সাথে মোকাবিলা করার জন্য তৈরি করা হয়েছে। একজনকে কি অনুসরণ করতে হবে এবং কি আশা করা উচিত তার ভিত্তি ছাড়াই বইটি উপস্থাপন করা হয়েছে। "নিউ ইন্ডিয়ান এক্সপ্রেস-  টি রাজকুমারী শর্মা তনখা বলেছেন, "১৬টিরও বেশি অধ্যায়ের এই বইটি বাস্তব জীবনের ঘটনার একটি সংকলন। এর সুস্পষ্ট এবং দ্রুত গতির লেখার শৈলী পাঠককে শেষ অবধি আটকে রাখে"। জাগরনের বিনীত শরণ মার্কি গার্ল সম্পর্কে লিখেছেন, "(অনুবাদিত) সিং যেভাবে বইটি লিখেছেন, তা পাঠককে এই পৃথিবীর বাস্তবতা নিয়ে প্রশ্ন তুলতে বাধ্য করে। তবে অনেক জায়গায় চরিত্রগুলো খুব একটা জোরালোভাবে আসে না। মনে হয় যে চরিত্রগুলির মধ্যে কিছু জায়গায় আবেগ আরও স্পষ্টভাবে বেরিয়ে আসার সম্ভাবনা ছিল।"  দাজ্জি ওয়ার্ল্ডের জোশুয়া মার্ক মন্তব্য করেছেন "বৃন্দার ধারণা শক্তিশালী হলেও, লেখায় যথাযথ গতির অভাবে কার্যকরী নিক্ষেপ ব্যাহত হয়েছে। কখনও কখনও, কেউ এর পুনরাবৃত্তি পরীক্ষা করার জন্য পর্বটি পুনরায় পড়তে বাধ্য হতে পারেন।

ফেমিনা থেকে শ্রদ্ধা কামদার পর্যালোচনা করে লিখেছেন, "একটি ধাক্কা দিয়ে শুরু ক'রে, বইটি কিছু প্রতিশ্রুতি দেখায়, কারণ আমরা বাড়ি থেকে কলেজ, হোস্টেল এবং কর্মজীবনে পূজাকে (গল্পের চরিত্র) অনুসরণ করি। যদিও লেখক পাঠকের আগ্রহ ধরে রাখার জন্য কঠোর চেষ্টা করেছেন, দুর্ভাগ্যবশত উপন্যাসের একটি বড় অংশ উদ্দেশ্যহীন এবং দিকনির্দেশনাহীন হিসাবে আসে। ঘটনাগুলিকে যেভাবে বর্ণনা করা হয় এবং মানুষের প্রতিক্রিয়াগুলিকে চিত্রিত করা হয় তা পাঠকের মনে কোন সহানুভূতি জাগায় না।"

তথ্যসূত্র

জন্মের বছর অনুপস্থিত (জীবিত ব্যক্তি)
জীবিত ব্যক্তি
২১শ শতাব্দীর ভারতীয় লেখক
২১শ শতাব্দীর ভারতীয় লেখিকা
ভারতীয় নারী ঔপন্যাসিক
রাজা সালবান

রাজা সালবান ( সালিবাহন নামেও পরিচিত) একজন পৌরাণিক রাজা, যিনি শিয়ালকোট শহর এবং দুর্গ প্রতিষ্ঠা করেছিলেন বলে বিশ্বাস করা হয়। পাঞ্জাবি লোককাহিনী অনুসারে, তিনি ছিলেন পুরাণ ভগত এবং রাজা রাসালুর পিতা, রাজা রাসালুর  অভিযানের নায়ক।

কাহিনি
রাজা সালবানের প্রথম স্ত্রী রানী ইচ্চিরার গর্ভে পুরাণ ভগতের জন্ম হয়। স্থানীয় জ্যোতিষীদের পরামর্শে, পুরাণকে তার জীবনের প্রথম ১২ বছরের জন্য রাজার কাছ থেকে অনেক দূরে পাঠানো হয়েছিল। বলা হতো যে, জন্মের রাজা তার পুত্রের মুখ দেখতে পারেননি। পুরাণ ভগত দূরে থাকাকালীন, রাজা লুনা নামে এক তরুণীকে বিয়ে করেছিলেন, লুনা চামারের মেয়ে ছিলেন। ১২ বছর বিচ্ছিন্ন থাকার পর, পুরাণ রাজপ্রাসাদে ফিরে আসেন। সেখানে, কিশোরী রানী লুনা তার সমবয়সী পুরাণের প্রতি প্রণয়ের জন্য আকৃষ্ট হয়। সৎপুত্র হওয়ায়, রাজপুত্র পুরাণ রানী লুনার আগ বাড়ানো প্রেমকে  অস্বীকার করেছিলেন। মর্মাহত লুনা পুরাণকে তার সম্মানহানীর জন্য অভিযুক্ত করেন।

ক্ষুব্ধ রাজা সালবান পুরাণের অঙ্গ প্রত্যঙ্গ বিচ্ছিন্ন করে হত্যা নির্দেশ দেন। সৈন্যরা রাজার আদেশ পালন করে এবং পুরাণের হাত-পা কেটে তাকে জঙ্গলে একটি কূপে (পুরাণের কূপ)  ফেলে দেয়। বেশ কয়েক বছর পর গুরু গোরক্ষনাথ, তাঁর অনুগামীদের নিয়ে কূপের পাশ দিয়ে যাওয়ার সময় আওয়াজ শুনতে পান। তিনি একটি দড়ি এবং সেঁকানো মাটির পাত্র ব্যবহার করে পুরাণকে কূপ থেকে উদ্ধার করেন। তাকে পরে গোরক্ষনাথ দত্তক নেন এবং তিনি নিজে একজন যোগী হন।

বহুবছর পর যোগী পুরাণ ভগত তার পিতার মুখোমুখি হন। এক সন্ন্যাসীর আশীর্বাদের কারণে রাজা সালবানের আরেকটি পুত্র ছিল- রাজা রাসালু ।যিনি পাঞ্জাবের আরেকটি জনপ্রিয় লোককথার চরিত্র।

তথ্যসূত্র 

পাঞ্জাবের ইতিহাস
ভারতীয় লোককাহিনি
পাঞ্জাবি সংস্কৃতি
শিয়ালকোট
পাঞ্জাবি লোককাহিনি
ভারতীয় কিংবদন্তি ব্যক্তি
২য় শতাব্দীর ভারতীয় রাজশাসক
রান্তাস

রান্তাস কাশ্মীরি লোককাহিনীর একটি পৌরাণিক প্রাণী। রান্তাস লম্বা চুল, সূক্ষ্ম দাঁত, লম্বা নখ এবং উল্টানো পায়ের মহিলা। যারা প্রচণ্ড তুষারময় রাতে বাইরে বের হয়। শীতকালে বাড়িতে নিরাপদে থাকার জন্য শিশুদের ভয় দেখাতে রান্তাসের গল্প করা হয়।

লোকগাঁথা অনুসারে রান্তাস তার প্রেমিক হারানোর দুঃখের কারণে পুরুষদের অপহরণ করে, তাদের বন্দী করে রাখে এবং পরে তাদের বিয়ে করে। সে আমবস্যার রাতে ঘুরে বেড়ায় এবং হাহাকার করে, উল্টা পায়ে হাঁটে। শুধুমাত্র প্রচন্ড তুষারপাতের রাতে বাইরে বের হন এবং কোন যুবক তাকে  মুগ্ধ করলে সেই যুবকদের অপহরণ করেন।

লাভ-লোন এবং রান্টাসের একটি বিখ্যাত গল্প কাশ্মীরে শহুরে কিংবদন্তী বেশ জনপ্রিয়। যা সাধারণত লাভ-লোন নামে একজন ব্যক্তিকে নিয়ে প্রচলিত। যাকে কাশ্মীরের নালা ফিরোজপোরা থেকে সুন্দরী নারীর ছদ্মবেশে রান্তাস অপহরণ করেছিল। ধারণা করা হয়, নালা ফিরোজপোরা থেকে রান্তাসের গল্প ছড়িয়ে পরে। কিছু সূত্র অবশ্য যুক্তি দেয় যে গল্পটি অনন্তনাগের (ইসলামাবাদ) জঙ্গলে উদ্ভূত হয়েছিল।

২০২১ সালের জানুয়ারীতে, কাশ্মীরের স্থানীয় খবরের চ্যানেলে একটি সংক্ষিপ্ত ভিডিও প্রচারিত হয়েছিল, যেখানে এক মহিলার চিৎকারের অডিও ছিল। অডিওটি রান্তাসের আর্তনাদ হিসেবে গুজব উঠেছিল।

আরও দেখুন
 ব্রামরাচোখ

তথ্যসূত্র 

কাশ্মিরী সংস্কৃতি
কাশ্মিরী লোককাহিনি
নারী কিংবদন্তি প্রাণী
দক্ষিণ এশিয়ার কিংবদন্তি প্রাণী
ইমগুর

ইমগুর ( ,) হল একটি মার্কিন অনলাইন ছবি ভাগাভাগির এবং ছবি হোস্টিং পরিষেবা যা সামাজিক খোশগল্পের উপর ফোকাস করে যা ২০০৯ সালে অ্যালান শ্যাফ দ্বারা প্রতিষ্ঠিত হয়েছিল। পরিষেবাটি ভাইরাল ছবি এবং মিম হোস্ট করে, বিশেষ করে যেগুলি রেডিট এ পোস্ট করা হয়।

ইতিহাস 
কোম্পানিটি ২০০৯ সালে এথেন্স, ওহাইওতে অ্যালান শ্যাফের পার্শ্ব প্রকল্প হিসাবে শুরু হয়েছিল, যখন তিনি কম্পিউটার বিজ্ঞানে ওহাইও বিশ্ববিদ্যালয়ে পড়াশোনা করেছিলেন। ইমগুর ব্যবহারযোগ্যতার সমস্যা এবং অনুরূপ পরিষেবাগুলিতে ফাইল ধরে রাখার অভাবের প্রতিক্রিয়া হিসাবে তৈরি করা হয়েছিল। "এটি প্রায় তাৎক্ষণিকভাবে শুরু হয়েছিল, প্রথম পাঁচ মাসে প্রতিদিন এক হাজার হিট থেকে লাফিয়ে এক মিলিয়ন মোট পাতা ভিউ হয়েছে।" অক্টোবর ২০১২-এ, ইমগুর জনপ্রিয় ছবির গ্যালারিতে দেখানোর জন্য রেডিটের মতো অন্যান্য সামাজিক মাধ্যম সাইটের মত করে নয় বরং ব্যবহারকারীদের সরাসরি ইমগুরে ছবি ভাগাভাগি করার অনুমতি দেয়।

আরো দেখুন 

 ছবি ভাগাভাগি
 ছবি ভাগাভাগির ওয়েবসাইটের তালিকা

তথ্যসূত্র

বহিঃসংযোগ 

 

সামাজিক যোগাযোগের ওয়েবসাইট
২০০৯-এ প্রতিষ্ঠিত ইন্টারনেট সম্পত্তি
ফটো শেয়ারিং ওয়েবসাইট
মার্কিন যুক্তরাষ্ট্রের অনলাইন গণমাধ্যম কোম্পানি
মার্কিন আলোকচিত্ৰ ওয়েবসাইট
২০০৯-এ ওহাইওতে প্রতিষ্ঠিত
কোচবিহার কাপ

কোচবিহার কাপ হল আইএফএ কর্তৃক আয়োজিত একটি প্রাক্তন ফুটবল প্রতিযোগিতা। ১৮৯৩-এ শুরু হওয়া এই প্রতিযোগিতাটি এশিয়ার অন্যতম প্রাচীন ফুটবল প্রতিযোগিতা।

ইতিহাস
কোচবিহারের মহারাজা নৃপেন্দ্র নারায়ণ-এর উদ্যোগে এই প্রতিযোগিতা কলকাতায় শুরু হয়েছিল। ভারতীয় এবং ইউরোপীয় উভয় দলগুলিই এতে অংশ নিতে পারত।

এই প্রতিযোগিতাতেই প্রথম কলকাতা ডার্বি অনুষ্ঠিত হয়েছিল।

বিজয়ীর তালিকা

আরও দেখুন
প্রাচীনতম ফুটবল প্রতিযোগিতার তালিকা

তথ্যসূত্র

গ্রন্থপঞ্জী

 

Ghosh, Saurindra Kumar. Krira Samrat Nagendraprasad Sarbadhikary 1869–1940 (Calcutta: N. P. Sarbadhikary Memorial Committee, 1963) (hereafter Krira Samrat).

বহিঃসংযোগ

From recreation to competition: Early history of Indian football . pp. 124–141. Published online: 6 Aug 2006. Taylor & Francis. Retrieved ৩০ জুন 2021.

ভারতে ফুটবল কাপ প্রতিযোগিতা
কলকাতার ফুটবল প্রতিযোগিতা
১৮৯৩-এ ভারতে প্রতিষ্ঠিত
ভারতের বিলুপ্ত ফুটবল প্রতিযোগিতা
রাকিবুল হুসেইন

রাকিবুল হোসেন (জন্ম ৭ আগস্ট ১৯৬৪) একজন ভারতীয় রাজনীতিবিদ। তিনি ২০২১ সাল থেকে আসাম বিধানসভায় বিরোধী দলের উপনেতা হিসেবে দায়িত্ব পালন করেছেন।

কর্মজীবন 
তিনি ২০০১ সাল থেকে ভারতীয় জাতীয় কংগ্রেস পার্টির হয়ে আসাম বিধানসভার সামাগুড়ি আসনের প্রতিনিধিত্ব করছেন।

তিনি ২০০২ থেকে ২০০৬ সাল পর্যন্ত তরুণ গগৈ সরকারের স্বরাষ্ট্র প্রতিমন্ত্রী (জেল ও হোম গার্ড), বর্ডার এরিয়া ডেভেলপমেন্ট, পাসপোর্ট, হিসাবে দায়িত্ব পালন করেন।

তিনি ২০০৪ থেকে ২০০৬ সাল পর্যন্ত তরুণ গগৈ সরকারে আসাম সরকারের স্বরাষ্ট্র, রাজনৈতিক, পাসপোর্ট, HAJ, BAD, তথ্য প্রযুক্তি, মুদ্রণ ও স্টেশনারি মন্ত্রী হিসেবে দায়িত্ব পালন করেন।

তিনি ২০১১ থেকে ২০১৬ সাল পর্যন্ত তরুণ গগৈ মন্ত্রক III-তে বন ও পরিবেশ এবং পঞ্চায়েত এবং গ্রামীণ উন্নয়ন, আসাম সরকারের মন্ত্রী হিসাবে দায়িত্ব পালন করেছেন। তিনি ২০০৬ থেকে ২০১১ সাল পর্যন্ত তরুণ গগৈ সরকারের পরিবেশ ও বন, পর্যটন, তথ্য ও জনসংযোগ, মুদ্রণ ও স্টেশনারি মন্ত্রী ছিলেন।

আসাম অলিম্পিক অ্যাসোসিয়েশনের সাধারণ সম্পাদক ছিলেন হুসেন। ২০১৫ সালে, তিনি অল ইন্ডিয়া ক্যারাম ফেডারেশনের সভাপতি হন।

তথ্যসূত্র 

আসামের রাজ্য মন্ত্রিপরিষদের মন্ত্রী
আসামের ভারতীয় জাতীয় কংগ্রেসের রাজনীতিবিদ
আসাম বিধানসভার সদস্য ২০২১-২০২৬
আসাম বিধানসভার সদস্য ২০১৬-২০২১
আসাম বিধানসভার সদস্য ২০১১-২০১৬
আসাম বিধানসভার সদস্য ২০০৬-২০১১
আসাম বিধানসভার সদস্য ২০০১-২০০৬
জীবিত ব্যক্তি
১৯৬৪-এ জন্ম
অষ্টাদশ লোকসভার সদস্য
আসামের লোকসভা সদস্য
দুর্গা দাস বড়ো

দুর্গা দাস বড়ো আসাম থেকে বোডোল্যান্ড পিপলস ফ্রন্টের একজন ভারতীয় রাজনীতিবিদ সদস্য। তিনি একজন বিধায়ক, ২০২১ সালের আসাম বিধানসভা নির্বাচনে কালাইগাঁও বিধানসভা কেন্দ্র থেকে নির্বাচিত হন। এর আগে তিনি ১৯৮৫ সালের আসাম বিধানসভা নির্বাচনে পানেরি বিধানসভা কেন্দ্র থেকে নির্বাচিত হয়েছিলেন।

তথ্যসূত্র 

বড়োল্যান্ড পিপলস ফ্রন্টের রাজনীতিবিদ
আসাম বিধানসভার সদস্য ২০২১-২০২৬
আসাম বিধানসভার সদস্য ১৯৮৫-১৯৯১
জন্মের বছর অনুপস্থিত (জীবিত ব্যক্তি)
ওদালগুড়ি জেলার ব্যক্তি
জীবিত ব্যক্তি
দণ্ডী রাম দত্ত

দণ্ডী রাম দত্ত  আসামের একজন ভারতীয় জাতীয় কংগ্রেসের রাজনীতিবিদ ছিলেন। তিনি ১৯৫৭-৬২ সালে আসাম বিধানসভা নির্বাচনে মঙ্গলদই নির্বাচনী এলাকা থেকে এবং ১৯৬২-৬৭ সালে কালাইগাঁও (বিধানসভা কেন্দ্র) থেকে নির্বাচিত হন। দত্ত আসামের তৎকালীন মুখ্যমন্ত্রী বিমলা প্রসাদ চালিহার মন্ত্রিসভার উপমন্ত্রী ছিলেন।

তথ্যসূত্র 

প্রজা সমাজতান্ত্রিক দলের রাজনীতিবিদ
আসাম বিধানসভার সদস্য ১৯৫২-১৯৫৭
আসাম বিধানসভার সদস্য ১৯৬২-১৯৬৭
আসাম বিধানসভার সদস্য ১৯৫৭-১৯৬২
আসামের ভারতীয় জাতীয় কংগ্রেসের রাজনীতিবিদ
মৃত্যুর সাল অনুপস্থিত
জন্মের বছর অনুপস্থিত
বসন্ত দাস

বসন্ত দাস আসামের একজন ভারতীয় জাতীয় কংগ্রেসের রাজনীতিবিদ। তিনি মঙ্গলদোই আসন থেকে আসাম বিধানসভায় নির্বাচিত হয়েছেন। তিনি (২০১১-২০১৬) থেকে তৃতীয় তরুণ গগৈ মন্ত্রকের ক্যাবিনেট মন্ত্রী হিসাবেও কাজ করেছেন।

 মৎস্য মন্ত্রণালয়
 মুদ্রণ মন্ত্রণালয়
 স্টেশনারি ও তথ্য মন্ত্রণালয়
 জনসংযোগ মন্ত্রণালয়
 পানি সম্পদ মন্ত্রণালয়
 তফসিলি জাতি কল্যাণ মন্ত্রক

তথ্যসূত্র 

আসামের রাজ্য মন্ত্রিপরিষদের মন্ত্রী
আসাম বিধানসভার সদস্য ২০১১-২০১৬
আসাম বিধানসভার সদস্য ২০০১-২০০৬
আসাম বিধানসভার সদস্য ২০২১-২০২৬
আসামের ভারতীয় জাতীয় কংগ্রেসের রাজনীতিবিদ
জীবিত ব্যক্তি
জন্মের বছর অনুপস্থিত (জীবিত ব্যক্তি)
গুরুজ্যোতি দাস

গুরুজ্যোতি দাস একজন ভারতীয় রাজনীতিবিদ যিনি আসামের মঙ্গলদাই নির্বাচনী এলাকা থেকে বিধায়ক হিসেবে দায়িত্ব পালন করেছেন। তিনি ২০১৬ সালে আসাম বিধানসভা নির্বাচনে মঙ্গলদই কেন্দ্র থেকে নির্বাচিত হয়েছেন।

তথ্যসূত্র

বহিঃসংযোগ 

 
 
 
জন্মের বছর অনুপস্থিত (জীবিত ব্যক্তি)
আসাম বিধানসভার সদস্য ২০১৬-২০২১
আসামের ভারতীয় জনতা পার্টির রাজনীতিবিদ
জীবিত ব্যক্তি
অলকা শর্মা

ডঃ অলকা দেশাই শর্মা (বেশিরভাগই অলকা শর্মা নামে পরিচিত) আসাম বিধানসভার নলবাড়ি নির্বাচনী এলাকার একজন দুইবারের বিধায়ক এবং একজন মহিলা কর্মী, যিনি তার স্বামীর মৃত্যুর পর আসাম গণ পরিষদে যোগ দিয়েছিলেন। ২০০০ সালে নলবাড়ি আসনের তৎকালীন বিধায়ক নগেন সরমার মৃত্যুর পরে ১ বছরের জন্য উপ-নির্বাচনে প্রথম জয়ী হন সরমা। ২০০১ সালে সরমা ভারতীয় জাতীয় কংগ্রেস প্রার্থী মদন কলিতাকে হারিয়েছিলেন। ২০০৬ সালে সরমা আসাম বিধানসভা নির্বাচনে নলবাড়ি আসন থেকে জয়ী হন।

২০১৯ সালে সরমা আসাম সরকার কর্তৃক 'পিতা-মাতার দায়বদ্ধতা এবং জবাবদিহিতা ও পর্যবেক্ষণের জন্য আদর্শ (PRANAM) কমিশন'-এর কমিশনার নিযুক্ত হন।

ডঃ আলাকা সরমা ছিলেন আসামের প্রাক্তন PWD মন্ত্রী নগেন সরমার স্ত্রী, যিনি ২৭ ফেব্রুয়ারি ২০০০-এ উলফা কর্তৃক নিহত হন।

পাদটীকা 

 আসাম বিধানসভা নির্বাচন, 2006 : নলবাড়ি

তথ্যসূত্র 

আসাম বিধানসভার সদস্য ২০০৬-২০১১
আসাম বিধানসভার সদস্য ১৯৯৬-২০০১
জীবিত ব্যক্তি
জন্মের বছর অনুপস্থিত (জীবিত ব্যক্তি)
নলবাড়ী জেলার ব্যক্তি
অসম গণপরিষদের রাজনীতিবিদ
আসাম বিধানসভার নারী সদস্য
২১শ শতাব্দীর ভারতীয় নারী রাজনীতিবিদ
মদন কলিতা

মদন কলিতা (১৯৫২ - ২০২২) ছিলেন একজন ভারতীয় রাজনীতিবিদ যিনি নলবাড়ি, আসামের বাসিন্দা। কলিতা ২০০১ সালে নলবাড়ি বিধানসভা কেন্দ্র থেকে আসাম বিধানসভার বিধায়ক হিসেবে নির্বাচিত হন।

কলিতা ২০০৬ সালে ভারতীয় জাতীয় কংগ্রেস প্রার্থী হিসাবে প্রত্যাখ্যান করেছিল এবং ২০০৬ এবং ২০১১ সালে আসাম বিধানসভা নির্বাচনে প্রতিদ্বন্দ্বিতা করেছিল কিন্তু প্রতিপক্ষ প্রার্থীর কাছে পরাজিত হয়েছিল।

কলিতা ২১ জানুয়ারী ২০২২-এ কার্ডিয়াক অ্যারেস্টের কারণে মারা যান।

তথ্যসূত্র 

আসামের ভারতীয় জাতীয় কংগ্রেসের রাজনীতিবিদ
নলবাড়ীর ব্যক্তি
আসাম বিধানসভার সদস্য ২০০১-২০০৬
২০২২-এ মৃত্যু
১৯৫২-এ জন্ম
অশোক শর্মা

অশোক সরমা ভারতীয় জনতা পার্টির অন্তর্গত আসামের একজন ভারতীয় রাজনীতিবিদ। তিনি ২০১৬ সালে নলবাড়ী থেকে আসাম বিধানসভার বিধায়ক হিসেবে নির্বাচিত হন।

তথ্যসূত্র 

আসাম বিধানসভার সদস্য ২০১৬-২০২১
জন্মের বছর অনুপস্থিত (জীবিত ব্যক্তি)
জন্মের স্থান অনুপস্থিত (জীবিত ব্যক্তি)
আসামের ভারতীয় জনতা পার্টির রাজনীতিবিদ
জীবিত ব্যক্তি